open-index/open-wikipedia-markdown huggingface dataset:
Panghukbong gamit sa kabataan

]]
Ang **panghukbong gamit sa kabataan** ay mayroong tatlong anyo: maaaring makisapi ang mga bata mismo sa labanan (**batang sundalo**); o maaari silang gamitin sa mga pansuportang papel bilang mga tagapagbuhat, mga ispiya, mga mensahero, mga bantay, o mga aliping sekswal; o maaari silang kapakinabangan bilang mga taong kalasag o sa propaganda.

Sa kasaysayan at sa mararaming kalinangan, malawakang ginamit ang mga bata sa mga kampanyang militar kahit ba ipinagbawal ang ganitong uri ng gawain sa kani-kanilang pangkulturang kagandahang-asal. Simula noong dekada 1970 nagkaroon ng ilang mga pandaigdigang kumbensiyon na binibigyang-hanggan ang pagsapi ng kabataan sa mga armadong alitan. Gayumpaman, ayon sa Coalition to Stop the Use of Child Soldiers, malawak pa rin ang paggamit ng kabataan sa mga hukbong sandatahan, at ang aktibong partisipasyon ng mga bata sa mga armadong alitan.

## Mga sanggunian
Kategorya:Pang-aabuso ng karapatang pantao
Kategorya:Militar
Benjamin Netanyahu

Si **Binyamin “Bibi” Ntanyahu** (Ebreo: בנימין נתניהו), ipinanganak Oktubre 21, 1949 sa Tel Aviv-Yafo, ay ang ikasiyam na punong ministro ng Israel. Lumaki si Netanyahu sa Cheltenham, Pennsylvania at kilala siya sa personal niyang gamit na pangalan sa Inggles na **Benjamin Netanyahu**. Si Netanyahu ay nanilbihan bilang punong ministro ng tatlong beses: mula 1996 hanggang 1999, 2009 hanggang 2021, at nahalal muli noong Nobyembre 2022 na may kaunti pero panalong mayorya sa upuan ng parlamento. 

Nangakong maghahatid ng pagkakaisa sa bansa, ang kanyang mga reporma ay nagdulot ng iba't-ibang oposisyon at malakihang protesta laban sa kanyang administrasyon. Noong 2019, naakusahan si Netanyahu ng mga alegasyon ng korapsyon. Sinasabi na kumuha siya ng pondo mula sa mga mayayamang negosyante at binayaran niya ang iba't-ibang media at press outlet para makakuha ng positibong imahe. Siya'y napaharap sa paglilitis noong Mayo 2020.

Itinuloy ng koalisyon ni Netanyahu ang repormang panghukuman, kung saan nagresulta ito ng mga protesta noong unang bahagi ng 2023. Noong Oktubre 2023, dumanas ang Israel ng malawakang pag-atake ng mga grupong Palestino na pinamumunuan ng Hamas, na nagdulot ng digmaang Israel–Hamas.  Dahil sa kabiguan na mahulaan ang pag-atake, binatikos si Netanyahu sa pamumuno sa pinakamalaking kabiguan ng paniktik ng Israel sa loob ng 50 na taon, at hinarap ang mga protesta na nananawagan na siya ay alisin. Ang gobyerno ni Netanyahu ay napagbintangan ng genocide,  na nagtatapos sa South Africa v. Israel sa harap ng International Court of Justice noong Disyembre 2023. Noong Mayo 2024, inihayag ni Karim Khan, ang tagausig ng International Criminal Court, ang kanyang intensyon na mag-aplay para sa warrant ng pag-aresto para kay Netanyahu, at iba pang miyembro ng kanyang gabinete, para sa mga krimen sa digmaan at krimen laban sa sangkatauhan, bilang bahagi ng pagsisiyasat ng ICC sa Palestine.

## Mga sanggunian
## Mga kawing panlabas
Kategorya:Punong Ministro ng Israel
Kategorya:Mga Israeling Hudyo
Talmud

Ang **Talmud** (Ebreo: **תלמוד**) ay isang rekord ng mga talakayang rabiniko ukol sa Halakha, etika, mga kostumbre, alamat, at kuwento.
## Estruktura 
### Mishna 
Ang Mishna (Ebreo: משנה) ang Batas Oral na Hudiyo ayon sa pagkarekord ni Rabino Yehuda haNasi noong mga 200 CE.

thumb|Mishna

### Gemara 
Ang Gemara (Ebreo: גמרא) ang lipon ng mga komentaryong rabiniko ng mga akademya ng Palestina at Babilonya ukol sa Mishna mula sa pagkasulat nito hanggang noong mga 500 CE.
## Ang dalawang talmud 
Iisa lang ang Mishna ngunit dalawa ang Gemara: ang Gemara ng Jerusalem at ang Gemara ng Babilonya. Sa kasalukuyang panahon, tumutukoy ang mag-isang salitang “talmud” sa Talmud ng Babilonya.
thumb|Talmud ng Babilonya
thumb|Pahina sa Talmud ng Jerusalem
## Tingnan din 
* Torah
* Tanakh
* Mga Hudyo
Kategorya:Halakha
Kategorya:Mga relihiyosong kasulatan
Kategorya:Panitikan sa wikang Ebreo
David

Si **Haring David** o **David ben Yishay** [nangangahulugang "David na anak ni Isai"] (Ebreo: **דוד בן ישי**) ay isa sa mga magigiting na hari ng Israel.  Sa katunayan, siya ang ikalawa at isa sa mga pinakatanyag na hari ng mga Israelita at isang taong pinakamadalas na binabanggit sa Tanakh at sa Bibliya.  Itinuturing din siyang isang propeta sa pananampalatayang Islam.  Kaugnay sa Tanakh at sa Bibliya, sinabing nangako ang Diyos na pamumunuan ng mga kasapi ng mag-anak ni David ang isang kahariang magtatagal magpasawalanghanggan.  Sinasabi pa rin na isinilang si Hesus mula sa angkan ni David at nilarawan pang si Hesus ang "Anak ni David" na mamumuno sa kaharian ng Diyos nang magpasawalanghanggan. siya ay hindi taga-Judah, kundi ay taga-Levi at Aron.

## Ebidensiyang arkeolohikal laban sa malawakang kaharian ni David na inilarawan sa Bibliya
Ayon sa arkeologong Israeli na si Israel Finkelstein at Silberman na sumulat ng ''The Bible Unearthed: Archaeology's New Vision of Ancient Israel and the Origin of Its Sacred Texts*,, sa panahon ng Kaharian ng Israel (nagkakaisang monarkiya) nina David at Solomon, ang Herusalem ay may populasyon lamang ng 100 o kaunti na salungat sa inilalarawan sa Bibliya na ang imperyo ni David at Solomon ay mula saIlog Eufrates hanggang Eilath. Ayon sa aklat ni Finkelstein na *The Bible Unearthed'', ang ebidensiyang arkeolohikal ay nagpapakitang ang "Kaharian ng Israel" sa panahon ni Solomon ay isa lamang maliit na lungsod kaya hindi posibleng si Solomon ay tumanggap ng tributo na  666 talento ng ginto kada taon. Ayon din kay Finkelstein, ang pinakamaagang independiyenteng reperensiya sa Kaharian ng Israel ay noong 890 BCE at sa Kaharian ng Juda ay noong 750 BCE. Dahil sa pagkiling at propaganda ng mga may akda ng Bibliya, inalis nito ang mga natamo ng kaharian ni Omri na inilarawan sa Bibliya na mga politeista at nilagay sa sinasabing gintong kapanahunan ng monoteismo at sa mga deboto ng pakisyong maka-Yahweh. Ayon sa iskolar na si Thomas L. Thompson. ang Herusalem ay naging siyudad laman noong gitnang ika-7 siglo BCE. Sa karagdagan, sinabi ni Finkelstein na walang ebidensiyang ang Templo ni Solomon ay umiral.

## Tingnan din 
*Kaharian ng Israel (nagkakaisang monarkiya)
*Kaharian ng Juda
*Kaharian ng Israel (Samaria)
*Tel Dan Stele
* David at Goliat
* Solomon
*Hesus
## Sanggunian 
Kategorya:Mga Hudyo
Kategorya:Kristiyanismo
Kategorya:Islam
Kategorya:Mga maharlika
Kategorya:Tanakh
Kategorya:Mga tauhan sa Lumang Tipan
Kategorya:Mga tauhan sa Bibliya
Kategorya:Sinaunag Israel at Juda
Sean Morley

thumb|Si Sean Morley (2006).
Si **Sean Morley**, higit na kilala bilang **Val Venis** o **The Big Valbowski**, ay isang profesyonal na *wrestler* na Canadian sa tatak RAW ng World Wrestling Entertainment (WWE). Ipinanganak siya noong Marso 6, 1971 sa Oakville, Ontario. Siya ay isa sa mga mambubunong pumunta sa Pilipinas noong Pebrero 24, 2006 hanggang Pebrero 25, 2006 para sa *WWE RAW Live Tour in Manila*.

Kaurian:Pagbubunong propesyunal
Hosni Mubarak

Si **Muhammad Hosni Sayyid Mubarak** (, , ; (4 Mayo 1928&ndash;25 Pebrero 2020) ay ang ika-apat na Pangulo ng Ehipto, mula noong 1981 hanggang 2011.

Itinalaga si Mubarak bilang Pangalawang Pangulo ng Ehipto noong 1975, at naging pangulo noong 14 Oktubre 1981, pagkatapos ng pagpaslang kay Pangulong Anwar El Sadat. Ang kahabaan ng termino niya bilang pangulo ang naging dahilan upang siya ay maging pinakamahabang nagsilbing tagapamuno ng Ehipto pagkatapos ni Muhammad Ali Pasha. Bago pasukin ni Mubarak ang politika, naglingkod si Mubarak bilang isang opisyal ng Hukbong Himpapawid ng Ehipto, na naglingkod bilang komandante mula 1972 hanggang 1975.

Noong kasagsagan ng demonstrasyon na nagsimula nong 25 Enero 2011, nananawagan ang mga demonstrador sa pagbibitiw ng pangulo ng Ehipto. Noong 1 Pebrero 2011, inihayag ni Mubarak na hindi na siya muling tatakbong muli sa Halalang Pampanguluhan. Noong 5 Pebrero 2011, ibinalita ng pambansang media ng Ehipto na ang mga matataas na kasapi ng Pambansang Partido Demokratiko ng Ehipto, kasama si Mubarak, ay nagbitiw sa mga tungkuling pampamunuan sa loob ng partido.

Noong 11 Pebrero 2011, inihayag ni Pangalawang Pangulo Omar Suleiman na nagbitiw na si Mubarak bilang Pangulo ng Ehipto, at ipinasa ang kapangyarihan sa Nakatataas na Konseho ng Sandatahang Lakas, pagkatapos ng 18 araw ng mga pagkilos na sumubok sa tatlumpung taong pamumuno niya.

## Mga sanggunian
Kategorya:Militar
Kategorya:Mga politiko ng Ehipto
Matt Kenseth

Si **Matt Kenseth** (Ipinanganak 10 Marso 1972 sa Cambridge, Wisconsin, Estados Unidos), ay isang drayber ng NASCAR Nextel Cup Series, na may sponsor ng DeWalt Power Tools na may ari ng koponan ng Roush Fenway Racing. Siya ay nanalo ng Rookie of the year honors noong 2000 at ang kanyang NASCAR Championship noong 2003.

Kategorya:Drayber ng NASCAR
Kurt Busch

thumbnail|Kurt Busch, 2015
Si **Kurt Busch** (Ipinanganak Agosto 4, 1978 sa Las Vegas, Nevada, Estados Unidos), ay isang tagapagmaneho ng NASCAR Nextel Cup Series na may sponsor ng Miller Lite sa kanyang #2 na kotseng Dodge, na may ari ng Penske Racing South, Inc. na si Roger Penske. Siya ay nanalo ng kauna-unang Chase For The Cup noong 2004. Ang kanyang pinakabatang kapatid na si Kyle Busch, ay tagapagmaneho ng #5 Kellogg's Chervolet sa Hendrick Motorsports. Sinuspindi si Busch ng Roush Racing sa dalawang natitirang karera sa yugto ng 2005 NASCAR Nextel Cup, matapos na gumawa ng kriminal na trapiko noong Nobyembre 11, 2005, malapit sa Phoenix International Raceway.

Busch, Kurt
Mapalad

Ang **mapalad** o **mapapalad** ay maaaring tumukoy sa o kaugnay ng:

*Kapalaran
*Banal na kapalaran
*Beatipikasyon
Mark Martin

Si **Mark Martin** (Ipinanganak Enero 9, 1959 sa Batesville, Arkansas, Estados Unidos), ay isang drayber ng NASCAR Nextel Cup Series, na kasalukuyang nagmamaneho ng #01 US Army Chevrolet para sa koponan ng Dale Earnhardt Incorporated (dating MBV/MB2 Motorports at Ginn Racing). Siya ay dating drayber ng koponan ng Roush Racing (kilala ngayon bilang Roush Fenway Racing) mula 1988 hanggang 2006.

Siya ay nanalo rin ng 4 na IROC championship noong 1994, 1996, 
1997 at 1998 at ang record ng 11 na karera sa IROC. Siya ay nagtapos ng 46 na panalo sa NASCAR Busch Series at 34 na panalo sa Nextel Cup.

Sa 2007, si David Ragan, ang papalit sa kanya sa kanyang #6 na Ford Fusion.

### Personal na Impormasyon
Siya ay may kasal kay Arlene at siya ay may limang anak: Amy, Rachel, Heather, Stacy at Matt ay mga karerang drayber rin. Siya ay may taas na 5 talampakan at 6 pulgada. Kabilang sa kanyang mga awards at recognition ay ang mga sumusunod:

* 1977 American Speed Association (ASA) Rookie of the Year
* 4-Time American Speed Association (ASA) Champion (1978, 1979, 1980, 1986)
* 5-Time IROC Champion (1994, 1996, 1997, 1998, 2005)
* Named one of NASCAR's 50 Greatest Drivers (1998)

Martin, Mark

### Panlabas sa link
*Website ni Mark Martin sa http://www.markmartin.com
*Mga Racing stats ni Mark Martin sa http://www.racing-reference.com
Shavu’ot

sa bukid ni Bo’az]]
Ang **Shavu’ot** (Ebreo: שבועות, “mga sanlinggo”) ay isang pangunahing pista sa Hudaismo. Ito ang araw pagkatapos ng Pagbilang ng Omer, na tumatagal ng 49 na araw, katumbas ng pitong linggo.

## Tingnan din 
* Pesaḥ

## Mga sanggunian 
Kaurian:Mga banal na araw sa Hudaismo
Araw ng Pagbabayad-sala

Ang **Araw ng Pagbabayad-sala** (Ebreo: יום כפור, *Yom Kipur*; Inggles: *Day of Atonement*) ay ang araw ng pagsisisi sa Hudaismo. Ito ang itinuturing na pinakabanal na araw sa taong Hudyo. Ipinagbabawal sa araw na ito ang pagkain, pagligo, kosmetikos, pagsuot ng katad (kasama ang mga sapatos), pagkasal, paglapang, at pagtalik.

Kaurian:Mga banal na araw sa Hudaismo
Adam Petty

Si **Adam Kyler Petty** (10 Hulyo 1980 - 12 Mayo 2000) ay isang drayber ng NASCAR mula 1999 hanggang sa kanyang kamatayan. Siya nag-full-time na drayber sa NASCAR Busch Series noong 1999. Ang pangalan ng tatay niya ay si Kyle Petty at ang kanyang lolo ay si Richard Petty at Lee Petty. Ang kanyang kauna-unang karera sa Winston Cup ay isinigawa sa Texas Motor Speedway, tatlong araw bago pumanaw si Lee Petty. Namatay siya dahil sa aksidente sa Practice session sa New Hampshire International Speedway noong 12 Mayo 2000. Siya ay 19 taong gulang lamang, nang siya ay mamatay. Dalawang buwan pagkalipas ng kanyang kamatayan, si Kenny Irwin, Jr. ay namatay sa aksidente sa parehong karerahan.

Petty, Adam
Cesarea Palestina

Ang **Cesarea Palestina** (Ebreo: קיסריה), tinatawag ding **Cesarea Maritima**, ay isang lungsod na itinatag ni Dakilang Herodes noong mga 25–13 BC na nakatayo sa baybaying dagat ng Israel sa mga kalagitnaang pagitan ng Tel Aviv-Yafo at . Dati rin tinatawag ito bilang **Tore ni Strato** o '''''Strato's Tower'''''. Dati rin itong sinaunang lungsod sa Kapatagan ng Sharon sa baybayin ng Mediteraneo, na isang guho na ngayon at kabilang sa isang pambansang liwasan ng Israel.

## Mga sanggunian
Kategorya:Mga pamayanan sa Israel
Kategorya:Kristiyanismo
Pascal (wikang pamprograma)

Ang **Pascal** ay isang mataas na uri o high-level programming language na ginawa ni Niklaus Wirth. Kakaiba ito sa ibang uri ng programming language dahil sa katangiang tulad ng strong typing o mahigpit na pagpapatupad ng uri ng mga variables. Kilala rin ito sa kadahilanang madali ang paggawa ng mga subroutine o procedure. Madali rin gamitin ang mga naisulat ng mga code sa pamamagitan ng mga library o unit.

Kategorya:Wikang pangkompyuter
Pascal

Ang **Pascal** ay maaring tumukoy sa mga sumusunod:

* **Blaise Pascal**, ang matematikong Pranses, kung saan ang mga sumusunod na paggamit ay ayon sa kanyang dangal
* **Pascal**, ang yunit SI para sa pressure.
* **Pascal**, isang programming language
* '''Pascal's triangle** sa binomial coefficient
* **Pascal's distribution** (Bernoulli Process), tinatawag ding bilang **negative binomial distribution'''
Isabela, Basilan

Ang lungsod ng **Isabela** ay isang ikalimang klaseng lungsod at dating kabisera ng lalawigan ng Basilan sa Pilipinas. Matatagpuan ang lungsod sa hilagang baybayin ng Basilan. Sa kabila ng Kipot ng Basilan sa hilaga ay ang lungsod ng Zamboanga. Ayon sa , ito ay may populasyon na  sa may  na kabahayan.

Habang pinangangasiwaan ang lalawigan ng Basilan bilang bahagi ng Autonomous Region in Muslim Mindanao, ang mismong lungsod ng Isabela ay hindi bahagi ng rehiyong ito; sa halip, pinangangasiwaan ito sa ilalim ng Zamboanga Peninsula Region.

## Mga barangay 
Nahahati ang  sa 45 mga barangay.

* Aguada
* Balatanay
* Baluno
* Begang
* Binuangan
* Busay
* Cabunbata
* Calvario
* Carbon
* Diki
* Isabela Eastside (Pob.)
* Isabela Proper (Pob.)
* Dona Ramona T. Alano
* Kapatagan Grande
* Kaumpurnah Zone I

* Kaumpurnah Zone II
* Kaumpurnah Zone III
* Kumalarang
* La Piedad (Pob.)
* Lampinigan
* Lanote
* Lukbuton
* Lumbang
* Makiri
* Maligue (Lunot)
* Marang-marang
* Marketsite (Pob.)
* Menzi
* Panigayan
* Panunsulan

* Port Area (Pob.)
* Riverside
* San Rafael
* Santa Barbara
* Santa Cruz (Pob.)
* Seaside (Pob.)
* Sumagdang
* Sunrise Village (Pob.)
* Tabiawan
* Tabuk (Pob.)
* Timpul
* Kapayawan
* Masula
* Small Kapatagan
* Tampalan

## Demograpiko
## Mga sanggunian
## Kawing Panlabas
*Philippine Standard Geographic Code 

Kategorya:Mga bayan at lungsod sa Pilipinas
Digmaang Arabe-Israeli ng 1948

Ang **Digmaang Arabo-Israeli ng 1948**, kilala sa mga Siyonista bilang ang **Digmaang Pangkalayaan** (Ebreo: מלחמת העצמאות, ''milkhamat ha'atsma'ut'') ay ang una sa isang serye ng mga digmaan sa alitang Arabo-Israeli. Naitatag nito ang Istado ng Israel bilang isang soberanong istado, hinahati ang mga natitirang kasakupan ng Mandatong Britaniko ng Palestina sa mga kasakupang hawak ng Ehipto at Transhordanya.

Kategorya:Saudi Arabia
Kategorya:Ehipto
Kategorya:Jordan
Kategorya:Iraq
Kategorya:Israel
Kategorya:Libano
Kategorya:Palestina
Kategorya:Syria
Kategorya:Yemen
Kategorya:Digmaan
Kategorya:Siyonismo
Québec

Ang **Québec** (postal code: QC) ang pinakamalaking probinsiya sa Canada sa sukat, ang pangalawang pinakamatao pagkatapos ng Ontario, na may populasyon ng 7,568,640 (Statistics Canada, 2005). Kinakatawan nito ng humigit-kumulang 24% ng populasyong Canadian. Ang pangunahin at tanging opisyal na wika ng Québec ay French, at ang probinsiya din ang kumakatawan sa pinakamalaking populasyong Frangkofono sa Hilagang Amerika. Ang Québec ang tanging probinsiya ng Canada na kung saan ang Inggles ay hindi opisyal na wika (sa antas pangprobinsiya), at isa sa dalawa lamang na probinsiyang Canadian kung saan ang Pranses ay isang opisyal na wika (ang isa, ayon sa Constitution Act 1982, bilang New Brunswick. Nagtataglay ang Manitoba ng limitadong opisyal na bilinggwalismo, tulad ng sa paglalathala ng mga batas, sang-ayon sa Manitoba Act ng 1870.) Ang lungsod ng Québec ang kapital ng Québec at ang Montréal ang pinakamalaki nitong lungsod.

## Mga teritoryong pampangasiwaan 
## Mga sanggunian 
Kategorya:Mga lalawigan ng Canada
Lipad 2937 ng Bashkirian Airlines

Ang **Lipad 2937 ng Bashkirian Airlines** ay isang Rusong eroplanong nakabangga ng isang eroplanong pangkargo ng DHL noong Hulyo 1, 2002, 2135 (UTC), malapit sa bayan ng Überlingen, malapit sa Lawa ng Katiyagaan (Lake Constance) sa Alemanya. Bumagsak ang dalawang eroplano na nakapatay sa lahat na nakasakay. Mga problema sa sistemang pampigil ng trapikong himpapawid (*air traffic control*) ang naging dahilan ng sakuna.

## Vitalij Kaloev 
Si Vitalij Kaloev (Siriliko: Виталий Калоев) ay isang arkitektong Ruso. Siya ang inaakusahang pumatay sa Danes na tagapigil ng trapikong himpapawid (*air traffic controller*) na si Peter Nielsen sa Zürich, Switzerland. Sinasabing dulot ito ng mga taon ng matinding paghahapis sa pagkamatay ng kaniyang buong pamilya sa pagbagsak ng Lipad 2937 sa Überlingen. Nananatili siyang nakakulong sa Switzerland habang itinitiyak kung maaari siyang hukumin.

Ang kuwintas ng bakal sa Überlingen—mga malalaking bola ng bakal na ipinagdugtong ng mga yerong ipinilipit—na inaalay sa alaala ng mga batang naglaho sa Lipad 2937, ay hango sa putol na kuwintas ng anak na babae ni Kaloev, ang kuwintas na nahanap ni Kaloev sa mga wasak.

## Mga panlabas na link 
* Nothing left to lose: grief-crazed murder suspect haunted by family’s air deaths, artikulo mula sa *The Guardian*
* Germany found responsible from 2004 mid-air collision, artikulo mula sa Deutsche Welle

Kategorya:Kasaysayan ng Alemanya
Kategorya:2002
Haifa

[thumb|left|250px|Ang Look ng Haifa lampas ng Dambana ng Báb at Mga Hardin ng Monumento mula sa itaas ng [Bundok Karmelo]]
Ang **Haifa** ( '** ;  **') ay ang pangatlong pinakamalaking lungsod sa Israel – pagkatapos ng Jerusalem at Tel Aviv – na may populasyon na 283,640 noong 2018. Binubuo ang lungsod ng Haifa bilang bahagi ng kalakhang pook ng Haifa, ang ikalawa- o ikatlong- pinakamataong lugar na kalakhan sa Israel. Matatagpuan dito ang Pandaigdigang Sentro ng Baháʼí, na isang Pandaigdigang Pamanang Pook ng UNESCO at isang destinasyon para sa peregrinong Baháʼí.

## Mga sanggunian
## Mga panlabas na link 
* Bayan ng Haifa
* 
* Pamantasan ng Haifa 
* HaTechnion , *website* ng Israel Institute of Technology
* Ang mga Bahá’í, ang internasyonal na *website* ng pananampalatayang Bahá’í

Kategorya:Bahá’í
Kategorya:Mga pamayanan sa Israel
Blue Screen of Death

Ang **Blue Screen of Death (BSoD)** (**salin: Bughaw na Tabing ng Kamatayan**) ay isang tabing o *screen* na ipinapakita ng Windows operating system ng Microsoft kapag hindi na ito (o nasa panganib na hindi makayang) makaahon sa isang kamalian ng sistema (*system error*). May dalawang uri ng mga tabing kamalian (*error screen*) ang Windows na kapwang tumutukoy sa *blue screen of death*, na mas malubha ang una kaysa sa ikalawa.

Nasa lahat ng uri ng Windows operating system ang *blue screen of death* sa iba't ibang anyo simula pa noong Windows 3.1 na bersiyon.  May kaugnayan ito sa *black screen of death* ng OS/2.  Sinasabing mayroong namang *red screen of death* ang Vista, na ginagamit para sa mga kamalian sa instalasyon (*installation errors*).

Kategorya:Microsoft Windows
Kategorya:Mga tabing ng kamatayan
Tagalog (paglilinaw)

Maaaring tumukoy ang **Tagalog** sa mga sumusunod:
* ang **wikang Tagalog**; o batayan sa Wikang Filipino
* ang popular na tawag sa *wikang Filipino*, na *de facto* na nakabatay sa wikang Tagalog.
* ang pangkat etnikong **mga Tagalog**;
* ang **mga taong** nakatira o nagmula sa mga lalawigan ng Aurora, Bataan, Batangas, Bulacan, Cavite, Laguna, Marinduque, Mindoro, Nueva Ecija, Quezon, Palawan, Rizal, Romblon at Zambales;
* ang mga taong kasalukuyang **tagapagsalita ng wikang Tagalog**, mapaanong pangkat etniko man;
* ang isang **bloke ng Unicode** na naglalaman ng mga titik sa Baybayin.

Kaurian:Paglilinaw
Idiyoma

Ang isang **sawikain** o **idyoma** ay isang pagpapahayag na ang kahulugan ay hindi maakda &mdash; sa ibang salita, hindi binubuo ng tumpak na kahulugan ang mga kanya-kanyang salita na nabuo. Ito ay di-tuwirang pagbibigay ng kahulugan at pagpapamalas ng kaisipan at kaugalian ng isang lugar.

Isa rin itong parirala o padamdam na tipikal na pinapakita ang talinghaga, di-tuwid na kahulugan na nakakabit sa parirala; subalit may ilang parirala ang nagiging idyomang matalinghaga habang pinapanatili ang tuwirang kahulugan ng parirala. Inuuri bilang wikang masining kung ang matalinghagang kahulugan ng idyoma ay iba sa tuwirang kahulugan. Madalas nagkakaroon ng idyoma sa lahat ng wika; sa Ingles pa lamang, mayroon nang tinatayang dalawampu't limang milyong padamdam na idyomatiko.

## Halimbawa
# butas ang bulsa – walang pera 
# ilaw ng tahanan – ina 
# alog na ang baba – matanda na 
# alimuom – baho 
# bahag ang buntot – duwag 
# ikurus sa kamay (o ibang bahagi ng katawan) – tandaan
# bukas ang palad – matulungin 
# kapilas ng buhay – asawa
# nagbibilang ng poste – walang trabaho
# basag ang pula – luko-luko
# ibaon sa hukay – kalimutan
# taingang kawali – nagbibingi-bingihan 
# buwayang lubog – taksil sa kapwa
# pagpaging alimasag – walang laman
# tagong bayawak – madaling makita sa pagkukubli
# pantay na ang mga paa – patay na
# mapurol ang utak – mahina sa larangan ng pag-iisip o mabagal mag-isip
# maitim ang budhi – tuso
# balat-sibuyas – mabilis masaktan o maselan
# pusong bakal – di marunong magpatawad, matigas na kalooban
# putok sa buho – ampon
# may bulsa sa balat – kuripot
# balat-kalabaw – matigas ang balat; hindi maselan
# may gintong kutsara sa bibig – pagkapanganak ay mayaman na
# kusang-palo – sariling sipag
# usad pagong – mabagal kumilos
# umuulan ng lalaki at babae – maraming lalaki at babae
# nakalutang sa ulap – masaya
# malaki ang ulo – mayabang
# itaga sa bato – ilagay sa isip; matinding pagpapatunay ng pangako
# ginintuang puso – mabuting kalooban
# takip-silim – malapit nang gumabi
# tulog langis – mahibing ang tulog
# tulog manok – matagal makagawa ng tulog / mabilis magising
# pagsunog sa kilay – pag-aaral ng mabuti
# saling pusa – nakikisali

## Mga sanggunian
## Mga panlabas na kawing
* Mga iba pang halimbawa ng mga idyoma sa Tagalog 

Kategorya:Sosyolingguwistika
Kategorya:Panitikan
Lipad 091 ng Mandala Airlines

Ang **Lipad 091&nbsp;ng Aerolinyang Mandala** o **Lipad 091&nbsp;ng Linyang Panghimpapawid na Mandala** ay isang kaganapanang pang-abyasyon na naganap noong 2005.  Noong 5 Setyembre 2005 (10:06&nbsp;ng umaga. UTC +7), isang Boeing 737-200 na eroplano papuntang Jakarta, na isinasagawa ng **Mandala Airlines**, ay bumagsak sa isang mataong sonang pantahanan ilang segundo pagkatapos ng paglipad nito mula sa Paliparang Pandaigdig ng Polonia sa Medan, Indonesia.

Maraming bahay at sasakayan ang nasira, at hindi bumaba sa 39 katao ang naiulat na namatay. Pagkaraan, iniulat na mayroong hindi bababa sa 16 katao ang nakaligtas sa sakuna, at 104 sa mga pasahero nito ay napag-alamang namatay kabilang ang 3 sanggol. Karamihan sa mga nakaligtas ay inaakalang nakaupo sa hulihan ng sasakyan, ngunit ang ilan ang iniulat na namatay dulot ng kanilang mga natamong injury. Mayroong isang taga-Malaysia, Ti Teow Chuan mula sa Sabah, ang iniulat na namatay at isa mula sa Hapon.  Walang taga-Singapore ang iniulat na kabilang sa mga nasawi. Ang Embahada ng Singapore sa Jakarta at Konsulado sa Pekan Baru ay parehong nakikipag-ugnayan sa lokal na awtoridad doon at ipinagpatuloy ang pag-antabay sa sitwasyon.

Si Rizal Nurdin, ang kasalukuyang gobernador ng Hilagang Sumatra, at Raja Inal Siregar, ang dating gobernador, ay parehong pinaniniwalaang kabilang sa mga nasawi.

Ang pagbagsak na ito ang ikaanim na malaking insidente na kinasasangkutan ng mga pangkalakalan *(commercial)* na eroplano mula Agosto 1. Ang iba ay ang mga sumusunod, ayon sa pagkakasunodsunod: Lipad 358 ng Air France; isang ATR-72 na bumagsak sa Dagat Mediterranean; Lipad 522 ng Helios Airways, na bumagsak sa Gresya at kung saan 122 ang namatay; Lipad 708 ng West Carribean Airways, na bumagsak sa Venezuela at kung saan 160 ang namatay; at Lipad 204 ng TANS Peru, kung saan namatay ang 41 sa 100 pasahero nito nang bumagsak sa Peru.

Kategorya:Indonesia
Kategorya:Aksidente at insidente sa abyasyon noong 2005
Lorenzo Ruiz

Si **Lorenzo Ruiz** (c.1600–ika-29 ng Setyembre, 1637) ay isa sa mga kilalang Pilipino at santo ng Katolisismo. Kilala siya bilang unang santong Pilipino na nakanonisa sa kasaysayan ng Simbahang Katoliko Romano.

## Buhay at Kamatayan 
Ipinanganak siya sa Binondo, Maynila, Pilipinas noong ika-17 na siglo sa mga Katolikong magulang. Natuto siyang mag-Tsino mula sa kaniyang ama, habang sa kaniyang ina naman siya ay natutong magsalita ng Tagalog.

Base sa mga dokumento ang mga magulang ay debotong Katoliko. Siya ay pinangalan sa isang martyr noong ikatlong siglo, habang ang kanyang apeliydo ay kinuha sa kanyang tiyo. Siya ay nagsilbi bilang sakristan o ang tumutulong sa pari sa simbahan ng Binondo.

Habang nagtatrabaho siya bilang isang klerk sa simbahan ng Binondo noong 1636 ay pinagbintangan siya sa pagkamatay ng isang Kastila. Nagsagawa ng malawakang pagtutugis kay Lorenzo dahil sa paniniwalang may kinalaman siya sa kaso. Noong napagalaman niya na mayroong isang misyonario na patungong Hapon ay nagtanong siya kung puwede siyang sumama sa kanila. Pinayagan siyang sumakay ng barko, kasama ang mga paring Dominikano.

Noong panahong iyon ay pinarurusahan ng kasugunan (shogunado) ng Tokugawa ang mga Kristiyano sa pamamagitan ng pagdakip o pagpapahirap sa kanila. Noong ika-27 ng Setyembre taong 1637 ay nahuli si Lorenzo at ang kanyang mga kasama at dinala sa burol ng Nishizaka, kung saan ay ibinitin sila pabaligtad sa balon.

Matapos silang pahirapan, si Lorenzo Ruiz ay namatay isang martir noong ika-29 ng Setyembre, taong 1637 sa Nagasaki.

## Pagkilala bilang Santo 
Bineatipika si Ruiz sa Maynila noong Pebrero 18, 1981 ni Papa Juan Pablo II, na siya ring nagkanonisa sa kaniya noong Oktubre 18, 1987. Ang beatipikasyon ni Ruiz ang kauna-unahan sa labas ng Vaticano. Ang kaniyang kapistahan ay ginugunita ng Simbahang Katolika tuwing ika-28 ng Setyembre

## Sipi 
"Isa akong Katoliko at buong-pusong tinatanggap ang kamatayan para sa Panginoon, kung ako man ay may sanlibong buhay, lahat ng iyon ay iaalay ko sa kaniya."

## Mga kawing panlabas 
* http://www.stlorenzo.org/patronsaint.shtml 
* http://www.catholic-forum.com/saints/saintl17.htm 

Kaurian:Pilipinong Katoliko
Kaurian:Kristiyanismo sa Hapon
Kaurian:Mga Kristiyanong martir
Kaurian:Mga santo
Sawikain

Ang **sawikain** ay mga salita o pahayag na may nakatagong kahulugan o di-tuwirang pagpapahayag. Karaniwang *hindi literal* ang ibig sabihin nito at ginagamit upang maging masining at malalim ang pagpapahayag ng kaisipan. Ito ay maaaring tumutukoy sa:

* Idyoma, isang pagpapahayag na ang kahulugan ay hindi maakda
* moto, parirala na nagpapahiwatig ng sentimento ng isang grupo ng mga tao.
* salawikain, mga kasabihan o kawikaan.

## Tingnan din
*Aklat ng mga Kawikaan
Neve Shalom

Ang **Neve Shalom** (Ebreo: נווה שלום, *Nwe Shalom*; Arabo: واحة السلام, *Wāhat al-Salām*; lit. *Oasis ng Kapayapaan*) ay isang kooperatibang nayon sa Israel, sa pagitan ng Jerusalem at Tel Aviv-Yafo sa rehiyon ng Latrun, na itinatag ng mga Hudyo at Arabong taga-Israel upang subukang maipakita na maaaring mamuhay nang mapayapa ang dalawang kulturang ito.

Nakuha ang pangalan nito mula sa sa Isaías 32:18 na nagsasabing “Maninirahan ang bayan ng Diyos sa isang oasis ng kapayapaan”. Unang iminungkahi ang ideya para sa Oasis ni Bruno Hussar, isang Hudyong Ehipsyo na paring Katoliko, na nagpatayo ng bahay noong 1972 sa papuntahan ng bagong nayon sa lupang inupa mula sa Monesteryo ng Trappist Latrun sa halagang $ 25 para sa upa ng 100 taon at naghintay para samahan siya ng mga iba.

Ang nayon ay kasalukuyang may populasyon ng 184 at may *waitlist* o talang-hintayan ng 300 na nagnanais na manirahan dito kapag pinayagan na ito ng pamahalaan na lumawak.

Sa paaralan ng nayon, tinuturo ang mga klase sa Ebreo at Arabo. Mataas ang bilang ng mga nais magmatrikula dito at taon-taon itong tumatanggap ng daan-daang mga mag-aaral mula sa mga karatig-pook.

Nanomina na ang nayon nang apat na beses para sa Gantimpalang Nobel para sa Kapayapaan. 

## Mga sanggunian
## Mga panlabas na link 
* *Website* ng nayon
* American Friends of the Oasis of Peace

Kategorya:Mga pamayanan sa Israel
Ibrahim

Ang pangalang **Ibrahim** ay maaring tumukoy sa mga sumusunod:

*Isang transliterasyon ng anyong Arabo ng pangalang **Abraham**, ang tinataguriang ama ng lahat ng mga bansa ayon sa Hudaismo, Kristyanismo, Islam, at iba pang mga relihyong Abrahamiko.
* Si **Ybrahim** na tinatawag din Ybarro, isang kathang-isip na tauhan sa programang pantelebisyon na *Encantadia*, ang ama ni Lira at Kahlil.
Kapulungan ng mga Katolikong Obispo ng Pilipinas

Ang **Kapulungan ng mga Katolikong Obispo ng Pilipinas** (, dinadaglat bilang **CBCP**) ay ang opisyal na organisasyon ng mga obispong Katoliko sa Pilipinas.

## Kritisismo
Kadalasan inaakusahan ang CBCP ng pakikialam *bilang isang organisasyon* sa mga bagay-bagay ng estadong Filipino. Itinuturing din ito ng marami sa kanan pati man sa kaliwa bilang pahadlang sa pag-unlad at pagsulong ng bansa. May mga ilan, partikular na sa ekstremong kaliwa ngunit pati na rin sa akademya, na nagtuturing din dito bilang papet ng Vatikan at ang mga kilos nito bilang pakikialam sa mga panloob na bagay-bagay ng estado (*interference in the internal affairs of another state*), isang paglabag sa isa sa mga pangunahing prinsipyo ng batas internasyonal.

## Notes
## Mga sanggunian 
## Panlabas na kawil
*CBCP Online, ang opisyal na *website* ng CBCP

Kaurian:Katolisismo
Andalucía

Ang **Andalucía** ay isang awtonomong pamayanan (Espanyol: *comunidad autónoma*) ng Espanya na matatagpuan sa timog ng Peninsulang Iberiko. Ang Sevilla ang kabisera nito. Hinahanggahan ito sa timog ng Gibraltar at ng Karagatang Atlantiko, sa hilaga ng Extremadura at Castilla-La Mancha, sa silangan ng Rehiyon ng Murcia, at sa silangan ng Portugal.

## Mga lalawigan

Kategorya:Mga nagsasariling pamayanan at lungsod ng Espanya
Cataluña

Ang **Katalunya** (Katalan: *Catalunya*; Kastila: *Cataluña*; Occitan: *Catalonha*) ay isang malayang rehiyon na matatagpuan sa hilagang-silangan ng Tangway ng Iberya. Hinahanggan ito sa hilaga ng Pransiya at Andorra, sa silangan ng Dagat Mediterraneo, sa timog ng Pamayanang Balensiyano, at sa kanluran ng Espanya. Barcelona ang kabisera nito. Nakamit ng Katalunya ang kasarinlan nito mula sa Espanya noong Oktubre 27, 2017.

## Heograpiya 
### Klima 
Iba-iba ang klima ng Katalunya. Ang matataong bahagi ng baybayin ng mga lalawigan ng Tarragona, Barcelona at Girona ay kinatatampukan ng mainit na klimang Mediteraneo. Ang mga bahaging nasa looban (kabilang ang lalawigan ng Lleida at ang dulong bahagi ng lalawigan ng Barcelona ay halos klimang Mediteraneo din. 

Sa mga bahaging nasa Mediteraneo, ang tag-araw ay mainit na dulot ng hangin mula sa dagat, at ang pinakamataas na temperatura ay nasa . Ang taglamig ay malamig o hindi gaano kalamigan. Madalas magniyebe sa Pyrenees, at paminsan minsan sa mga mababang lugar, kahit sa mga baybayin. Ang tagsibol at taglagas ay kadalasang maulang panahon, maliban sa lambak ng Pyrenees, kung saan maulan tuwing tag-araw.

## Pulitika
, ikalawang pangulo ng Generalitat ng Katalunya sa pagitan ng 1933 at 1940, pinatay noong rehimen ni Franco]]

Matapos ang kamatayan ni Franco noong 1975 at pagpapatibay ng saligang batas na demokratiko noong 1978, nakabawi ang Katalunya at napalawig ang kapangyarihang nakuha sa Kautusan ng Autonomiya noong 1932  subalit nawala noong mabuwag ang Ikalawang Republikang Espanyola sa pagtatapos ng Digmaang Sibil ng Espanya noong 1939.

Ang pamayanang autonomiya ay unti-unting natamasa ang higit na pagsasarili simula ng pahintulutan ng Saligang Batas ng Espanya ng 1978. Mayroong natataning saklaw sa kultura, kalikasan, talastasan, transportasyon, kalakalan, kaligtasang pampubliko at pamahalaang lokal, at nakikibahagi sa saklaw kasama ang pamahalaang Espanyol sa edukasyon, kalusugan at hukuman.

## Tingnan din 
* Generalitat de Catalunya, ang pamahalaan ng Katalunya
* Carles Puigdemont, ang pangulo ng Katalunya.

## Mga sanggunian 

Kategorya:Mga nagsasariling pamayanan at lungsod ng Espanya
Jacques Cartier

Si **Jacques Cartier** (31 Disyembre 1491 – 1 Setyembre 1557), bininyagan bilang **Jakez Karter**, ay isang eksplorador na Pranses na kilalang isa sa mga mahahalagang nakatuklas sa Canada, o mas tiyak, ang pinakasilangang loobang rehiyon na naging unang lugar na tinirhan ng mga Europeo sa bansang iyon.

Ipinanganak sa Saint-Malo, Pransiya noong 1491, si Cartier ay bahagi ng isang kagalang-galang na pamilya ng marinero at itinaas ang kanyang estado sa lipunan noong 1520 nang pinakasan niya si Catherine des Granches, kasapi ng nangugunang pamilya na nagmamay-ari ng bapor. Ang kanyang mabuting pangalan sa Saint-Malo ay kilala sa paglabas nito sa mga rehistro ng binyag bilang ninong o saksi.

Walang larawan ni Jacques Cartier na nakita sa panahong iyon. Ang pinakakilala larawan (nasa kanan) ay ipininta ng isang Rusong pintor noong 1865 para sa lungsod ng Saint-Malo.

Napakakaunting impormasyon ang nakalap sa katauhan at personalidad ni Cartier ngunit ang kanyang propesyonal na abilidad ay madaliang matiyak. Kung isaalang-alang na naglakbay siya ng tatlong beses sa mapanganib at hindi kilalang karagatan sa panahong iyon nang hindi nawawalan ng bapor, at pumasok at lumabas siya sa mga limampung hindi natutuklasang daungan nang walang malubhang sakuna at ang mga marinong namatay sa kanyang paglalayag ay dulot ng epidemya, maaring isa siya sa pinakatapat na eksplorador ng panahong iyon.

Cartier, Jacques
Comunidad Valenciana

Ang **Comunidad Valenciana** (Balensyano: Comunitat Valenciana; kilala rin sa makasaysayang pangalang País Valencià) ay isang awtonomong pamayanan sa baybaying Mediterraneo ng Espanya. València ang kabisera nito. Binubuo ito ng mga lalawigan ng Alacant, Castelló, at València.

*
Kategorya:Mga nagsasariling pamayanan at lungsod ng Espanya
Asturias (Espanya)

Ang **Prinsipado ng Asturias** (Espanyol: **Principado de Asturias**) ay isang uniprobinsyal na awtonomong pamayanan ng Espanya.

Capital: Oviedo


Kategorya:Mga nagsasariling pamayanan at lungsod ng Espanya
Baleares

Ang **Baleares** (Kastila: *Islas Baleares*; Katalan: *Illes Balears*; Ingles: *Balearic Islands*) ay isang pangkat ng mga pulo at isa sa awtonomong pamayanan ng Espanya sa kanlurang Mediteraneo. Ang Palma ang kabisera nito. Ang mga pangunahing pulo nito ay Mallorca, Menorca, Ibiza, at Formentera.


Kategorya:Mga nagsasariling pamayanan at lungsod ng Espanya
William Rehnquist

Si **William Hubbs Rehnquist** (Oktubre 1, 1924 – Setyembre 3, 2005) ay isang Amerikanong mananaggol, jurist, at politiko. Nagsilbi siya bilang justice ng Korte Suprema ng Estados Unidos mula 1972 hanggang 1986, at bilang Chief Justice mula 1986 hanggang sa kanyang kamatayan noong 2005.

Si William Hubs Rehnquist ay namatay sa kanyang tahanan sa Arlington, Virginia noong gabi ng Setyembre 3, 2005, sa edad na 80, matapos magkasakit ng thyroid cancer, mula pa noong Oktubre 2004.

Kategorya:Punong Mahistrado ng Estados Unidos
País Vasco

Ang **Nagsasariling Pamayanan ng Bayang Basko** (Basko: *Euskal Autonomi Erkidego*, Kastila: *Comunidad Autónoma del País Vasco*) o **Bayang Basko** (Basko: *Euskadi*, Kastila: *País Vasco*) ay isang nagsasariling pamayanan ng Espanya. Vitoria-Gasteiz ang kabisera nito. Bahagi ito ng mas malawak pang katutubong lupang Basko, na tinatawag na *Euskal Herria* (Bansang Basko).

Binubuo ng mga sumusunod na lalawigan ang Euskadi:
* Álava, kabisera: Vitoria-Gasteiz;
* Gipuzcoa, kabisera: Donostia-San Sebastián; at
* Vizcaya, kabisera: Bilbao.


Kategorya:Mga nagsasariling pamayanan at lungsod ng Espanya
Extremadura

Ang **Extremadura** ay isang awtonomong pamayanan ng Espanya. Binubuo ito ng mga lalawigan ng Cáceres at Badajoz.

Ilan sa mga mahahalagang lungsod ang Cáceres, Badajoz, Plasencia, at Mérida.

Hinahanggan ang Extremadura ng Portugal sa kanluran. Ang lalawigan ay isang mahalagang area para sa mga hayop-gubat, partikular na sa pangunahing reserba sa Parque Natural de Monfragüe.

Ang Badajoz at Cáceres, *respectively*, ang pinakamalaki at pangalawang pinakamalaking lalawigan ng Espanya.
## Ang Extremadura at eksplorasyon 
thumb|Mapa ng Extremadura
Ang Extremadura, ang pinakanaghihirap na rehyon ng Espanya, ang pinagmulan ng mga pinakatanyang na kongkistador at *settler* sa Amerikas. Si Hernán Cortés, Francisco Pizarro, Pedro de Alvarado, Pedro de Valdivia, atbp., lahat ay pinanganak sa Extremadura habang maraming mga lungsod sa Amerikas ang nagtataglay ng pangalan mula sa kanilang tinubuang-lupa:
* ang Mérida, na punong lungsod ng Extremadura na isa ring mahalagang lungsod sa Mehiko at Venezuela;
* ang Medellín, na isang maliit na lungsod sa Extremadura na siya ring pangalawang pinakamalaking lungsod sa Kolombya;
* ang Albuquerque, na pinakamalaking lungsod sa Nuevo México, Estados Unidos at ang pangalan na siyang maling transkripsiyon ng Alburquerque, isa ring lungsod sa Extremadura;
* at iba pa.

Bukod dito, ang mga tanging astronawtang Espanyol sa kasalukuyan, sina Miguel López-Alegría at Pedro Duque, ay may mga ugnayang pampamilya sa Extremadura.


Kategorya:Mga nagsasariling pamayanan at lungsod ng Espanya
Galicia

Maaaring tumukoy ang Galicia sa mga lugar na ito:
* Galicia, isang awtonomong komunidad ng Espanya;
* Galizien, isang rehyong nahahati sa Poland at Ukraine; o
* Galicia, sa lalawigan ng Negros Occidental, Pilipinas.
Asturias

Maaaring tumukoy ang **Asturias** sa mga sumusunod na lugar:
*ang Prinsipado ng Asturias, Espanya; o
*Asturias, Cebu, Pilipinas.
Rehiyon ng Murcia

Ang **Rehiyon ng Murcia** ay isang awtonomong pamayanan ng Espanya na matatagpuan sa timog-silangang bahagi ng Peninsulang Iberiko sa pagitan ng Andalucía at ng Pamayanang Valenciano at sa pagitan ng baybaying Mediterraneo at ng Castilla-La Mancha. Ang lungsod Murcia ang punong lungsod nito, habang ang Cartagena ang kapital lehislatibo.


Kategorya:Mga nagsasariling pamayanan at lungsod ng Espanya
La Rioja (Espanya)

Ang **La Rioja** ay isang uniprobinsyal na awtonomong pamayanan sa hilaga ng Espanya na dinadaluyan ng mga ilog ng Ebro at Oja, kung saan ipinangalan ang rehyon. Hinahanggan ito ng Euskadi at Navarra sa hilaga, ng Aragón sa silangan, at ng Castilla y León sa timog.

## Mga sanggunian

Kategorya:Mga nagsasariling pamayanan at lungsod ng Espanya
Aragón

Ang **Aragón** ay isang awtonomong pamayanan ng Espanya, sa hilagang bahagi ng bansa. Hinahanggan ito ng Castilla-La Mancha, Castilla y León, Catalunya, La Rioja (Espanya), Nafarroa, Pamayanang Valenciano, at ng France.

## Mga sanggunian

Kategorya:Mga nagsasariling pamayanan at lungsod ng Espanya
TVE Internacional

Ang **TVE Internacional** ay isang pandaigdigang kanal pantelebisyon na ipinapatakbo ng pambansang brodkaster ng Espanya na Televisión Española (TVE). Pinapalabas dito ang mga programang pambalita, pandiskusyon, at mga dokumentaryo mula sa TVE 1 at TVE 2 ng kalambatang Espanyol ng TVE.

Walang pinapakitang patalastas sa kanal. Sa halip, pinapalitan ang mga patalastas na pinapakita nang *live* sa Espanya ng mga maiikling palabas pang-impormasyon tungkol sa Espanya at sa kahayupang-gubat nito.

## Mga Logo
## Mga Kawing Panlabas
*Radio Televisión Española, opisyal na websayt 

### Mga talatakdaan
*Talatakdaan sa Europa, Asya, at Aprika 
*Talatakdaan sa Estados Unidos 

Kategorya:Espanya
Kategorya:Mga estasyon ng telebisyon
Valencia (paglilinaw)

Maraming mga pook sa daigdig ang may pangalang **Valencia**.

## Venezuela 
* Valencia, Carabobo

## Espanya 
* València, punong lungsod ng Pamayanang Balensiyano
* Pamayanang Balensiyano, isang pamayanang may awtonomiya sa Espanya
* València, isang lalawigan ng Pamayanang Balensiyano 
* Valencia de Alcántara

## Estados Unidos 
*Valencia, California 
*Valencia, New Mexico 
*Valencia, Pennsylvania 
*Valencia County, New Mexico
*Valencia West, Arizona

## Pilipinas 
*Valencia, Bohol
*Valencia, Bukidnon
*Valencia, Negros Oriental 

## Tingnan din 
*Balensiya
València (lungsod)

270px|thumb|Ang Museu de les Ciències Príncep Felip (*Museong pang-Agham Prinsipe Felipe*) ng Ciutat de les Arts i les CiènciesAng **València** ang kabisera ng lalawigan ng València at ng buong Pamayanang Balensyano. Ito rin ang pangatlong pinakamataong lungsod sa Espanya. Itinatag ito noong 138 AD, ayon sa konsul Romano na si Decimus Junius Brutus.

Malawakang pag-unlad sa turismo at konstruksiyon ang kasalukuyang nagaganap sa València. Gayumpaman, inaakusahan ang pamahalaan ng lungsod ng mapansamantalang pagsamsam ng pag-aaring pantirahan ng mga naninirahan, dayuhan man o lokal.

## El Carme 
Ang distrito ng El Carme ang puso ng lungsod ng València. Isa ito sa mga dalawang distrito o *barri* ng makasaysayang sentro ng lungsod. Ang pangunahing kalye o *carrer* nito ay ang Cavallers, na hinahanggan sa silangang dulo ng Plaça de la Verge (bigkas [plá·sa de la vér·zhe]) at sa kanluran ng Plaça del Tossal.
## Mga lingk palabas 
* Pamahalaan ng València
* Barri del Carme 
* Ciutat de les Arts i les Ciències
* EMT , serbisyong pambus ng València
* Metrovalencia , opisyal na *website* ng *subway* ng València
* Zu ng València 
* Junta Central Fallera, samahang namamahala sa pagdiriwang ng Les falles
* Gabay panturista para sa València
* Mga larawan ng València

Kategorya:Mga pamayanan sa Pamayanang Balensyano
*
Castilla y León

Ang **Castilla y León** ay isang awtonomong pamayanan ng Espanya na nabuo sa pagsasaisa ng dalawang rehyong makasaysayan ayon sa paghahating pang-administrasyon ng 1833: Ang Léon at bahagi ng Castilla la Vieja, na tumutukoy sa sinaunang Kaharian ng León, at bahagi ng Kaharian ng Castilla. Valladolid ang kabisera nito.

## Organisasyong panterritoryo 
Matatagpuan sa hilagang-silangan, ang Castilla y León ang pinakamalaking subestadal na dibisyong pampolitika sa Unyong Europeo. Hinahanggan ito sa hilagan ng Prinsipado ng Asturias, Cantabria, at ng Euskadi, sa silangan ng La Rioja at Aragón, sa timog ng Pamayanan ng Madrid, Castilla-La Mancha, at Extremadura, at sa kanluran ng Galiza at Portugal, at binubo ito ng siyam na lalawigan:

* Ávila
* Burgos
* León
* Palencia 
* Salamanca
* Segovia
* Soria
* Valladolid
* Zamora

Kategorya:Castilla y León
Kategorya:Mga nagsasariling pamayanan at lungsod ng Espanya
Sevilla

Maaaring tumukoy ang **Sevilla** sa:
*lungsod Sevilla, ang punong lungsod ng lalawigan ng Sevilla at ng awtonomong komunidad ng Andalucía;
*lalawigan ng Sevilla sa Andalucía;
*lungsod ng Sevilla, Bohol sa Pilipinas;
*lungsod ng Seville, Ohio sa Estados Unidos; o sa
*Cadillac Seville.
Sevilla, Espanya

thumb|270px|Plaza de España, Sevilla
Ang **Sevilla** ay isang lungsod sa Espanya na matatagpuan sa timog-silangang bahagi ng Tangway Iberiko. Ito rin ang pang-apat na pinakamataong lungsod at ang pangatlong pinakamalaking kalakhan sa bansa. ang kabisera ng lalawigan ng Sevilla at ng awtonomong komunidad ng Andalucía.

## Mga sanggunian
## Mga Kawing Panlabas 
* Pamahalaan ng Sevilla  
* Konsorsyong panturismo ng Sevilla 
* Transportes urbanos de Sevilla 

Kategorya:Mga pamayanan sa Andalucía
Jasmine Trias

Si **Jasmine Trias** (Ipinanganak Nobyembre 3, 1986 sa Honolulu, Hawai‘i), ay isang Amerikanong mang-aawit na may lahing Pilipino na sumikat noong 2004 sa *American Idol*, isang *reality-based show* sa telebisyon sa FOX sa Estados Unidos. Si Trias ay pinapakita rin sa patalastas ng McDonald’s sa Pilipinas.

## Mga Kawing Panlabas
*http://www.jasminetrias.net 

Kategorya:Mga mang-aawit mula sa Estados Unidos
Mallorca

[thumb|*Cityscape* ng [Lungsod ng Palma, Kapuluang Balear|Palma, kabisera ng Kapuluang Balear]]
Ang **Mallorca** ang pinakamalaking pulo sa Kapuluang Balear. Tulad ng Menorca at ng Eivissa (Espanyol: *Ibiza*), isa itong mahalagang dayuang panturista. Palma ang kabisera ng pulo at ng buong awtonomong komunidad ng Kapuluang Balear.

Sa Mallorca nanggaling ang tradisyong Filipino ng ensaymada (Katalan: *ensaïmada*). Dito rin naggaling si Lorenzo Pou, ang mandudulang lolo ng dakilang aktor na Filipino na si Fernando Poe, Jr..
## Lingks palabas 
* Consell de Mallorca, pamahalaan ng Mallorca
* MallorcaWeb, lahat na Mallorca sa internet
* A2ZMallorca, impormasyon tungkol sa pulo
* Balearnet , gabay sa Mallorca
* Balearic Islands , gabay panlakbay at direktoryo mula sa WillGoTo
* http://commons.wikimedia.org/wiki/Category:Maps_of_Mallorca

Kategorya:Baleares
Kategorya:Mga pulo sa Espanya
Rehiyong Administratibo ng Cordillera

Ang **Rehiyong Administratibo ng Cordillera** (Ingles: **Cordillera Administrative Region**, **CAR**) ay isang rehiyon ng Pilipinas na matatagpuan sa hilagang Luzon na binubuo ng mga lalawigan ng Benguet, Ifugao, at Mountain Province. Sakop ng rehiyon ang halos lahat ng lupain ng Kabundukan ng Cordillera, ang pinakamataas na bulubundukin sa Pilipinas. Ito lamang ang rehiyon sa Pilipinas na hindi napaliligiran ng tubig. Ang rehiyong ito ang tirahan ng mga katutubong tribong tinatawag na Igorot.

## Kasaysayan
Noong 18 Hunyo 1966, naisabatas ang Republic Act No. 4695 na naghahati sa Mountain Province sa apat na magkakahiwalay na mga lalawigan, ang Benguet, Mountain Province, Ifugao at Kalinga-Apayao.

Bago nabuo ang Rehiyon Pampangasiwaan ng Cordillera, ang apat na lalawigan, ang Benguet, Mountain Province, Ifugao at Kalinga-Apayao ay bahagi ng Lambak ng Cagayan, samantalang ang Abra ay nakapangkat sa Ilocos.

Noong 15 Hulyo 1987, iniutos ni Pangulong Corazon C. Aquino ang *Executive Order No. 220* na lilikha sa Rehiyong Pampangasiwaan ng Cordillera, na kinabibilangan ng Mountain Province, Benguet, Ifugao, Kalinga-Apayao at isinama ang lalawigan ng Abra bilang bahagi nito.

Noong 14 Pebrero 1995, ang lalawigan ng Kalinga-Apayao, isa sa limang lalawigan ng rehiyon ay hinati sa dalawang magkahiwalay na lalawigan, ang Apayao at Kalinga.

## Heograpiya
thumb|Mapang Pampolitika ng Rehiyong Pampangasiwaan ng Cordillera
**Pampolitika na dibisyon**

**¹**Ang Lungsod ng Baguio ay isang mataas na urbanisadong lungsod; ang estadistika nito ay hiniwalay sa Benguet.

## Mga sanggunian
Cordillera

Kategorya:Luzon
Michael Waltrip

thumb|right|Waltrip, 2008
Si **Michael Waltrip** (Ipinanganak Abril 30, 1963 sa Owensboro, Kentucky, Estados Unidos), ay isang drayber ng NASCAR Sprint Cup Series na may sponsor ng NAPA Auto Parts na may ari ng Michael Waltrip Racing. Siya ay nanalo ng kauna-unang Daytona 500 noong 2001, nang mamatay si Dale Earnhardt, at nanalo uli noong 2003. Nanalo rin siya sa Pepsi 400 sa Daytona noong 2002 at sa EA Sports 500 sa Talladega Superspeedway, noong 2003.

Waltrip, Michael